Waray-Waray News: Nangunguna nga parmasyutika sa China nagtawag kan Presidente, nagpahamtang san ira larang pagpuhunan sin herbal nga pasilidad sa Davao Sur
ni Ailene N. Diaz
Beijing (28 October) -- Namumuno san nangunguna nga parmasyutika nga kompanya sa China nagtawag kan Presidente Gloria Macapagal-Arroyo kahapon pagpahamtang san ira ungara pag establisar o pagtindog laboratoryo dihan sa Pilipinas.
Ginpangunahan san bise-presidente ngan chief executive officer (CEO) Yang Yin, mga opisyales san Jiangsu Kanion Group (JKG) sira umatubang sin pakighampang kan Presidente sa Shangri-la Hotel para ipasabot an larang ngan katuyuaan sin pamuhunan para sin pasilidad laboratoryo sa Pilipinas.
Si Yang nagsugad nga sira naghihingita sin 10,000 hektarya nga tuna san Davao del Sur bilang posible nga bubutangan san kanra larang nga laboratoryo kon diin sira makagkondukto sin pag eksamin kon diin pupwede magpatubo sin tradisyonal nga Chinese herbal, an pangunahon nga sakot san mga medisina san JKG.
Sayo san nangunguna nga parmasyutika sa China, an JKG in may empleyano nga sobra dos mil ngan naglalarab san 48 nga nasud kaapi na an Hongkong, Malaysia, Vietnam, Indonesia, Singapore, Estados Unidos ngan iba iba nga parte sa Europa.
An nangunguna nga produkto san nasabi nga kompanya mao an tradisyonal nga Chinese herbal pareho san herbal powder, herbal extracts ngan diet supplements.
Ginkarawat san Presidente an mga larang san JKG's sin pamuhunan sa Pilipinas ngan nagpalaum kan Yang nga an Bureau of Food and Drugs (BFAD) sa Pilipinas in maruruyag pag asister san kompanya pinaagi san kanan buhatan herbal medicine licence department.
Dugang san Presidente an gobyerno ma asister sa JKG para makagtikang san ira plano pagtikang pananum medicinal herbs sa Davao del Sur. (PIA-Northern Samar) [top]
war_Latn kac_Latn ceb_Latn war_Latn ceb_Latn war_Latn war_Latn war_Latn ceb_Latn